Ο **Κονστάν Τρουαγιόν** (γαλλικά: Constant Troyon), 1810 - 1865, ήταν Γάλλος ζωγράφος της σχολής της Μπαρμπιζόν. Στην αρχή της καριέρας του ζωγράφιζε κυρίως τοπία. Αργότερα, πέτυχε διεθνή αναγνώριση απεικονίζοντας στους πίνακές του ζώα.

Βιογραφικά στοιχεία
-------------------

Γεννήθηκε στις 28 Αυγούστου 1810 στις Σέβρες, κοντά στο Παρίσι. Ξεκίνησε την καριέρα του ως διακοσμητής πορσελάνης στο διάσημο εργοστάσιο πορσελάνης της γενέτειράς του, όπου εργάζονταν οι γονείς του. Στις αρχές της δεκαετίας του 1830, γνωρίστηκε με τους ζωγράφους Τεοντόρ Ρουσώ και Ζυλ Ντυπρέ. Σε όλη τη διάρκεια της δεκαετίας του 1840 εργάστηκαν μαζί στη Μπαρμπιζόν στο δάσος του Φονταινεμπλώ, δημιουργώντας τοπιογραφίες με στόχο περισσότερο ρεαλισμό στη ζωγραφική τους. Σύντομα, έγινε μια από τις κορυφαίες φυσιογνωμίες της Σχολής της Μπαρμπιζόν. Όμως, ως τοπιογράφος, ο Τρουαγιόν δεν γνώρισε ιδιαίτερη επιτυχία. 

Το 1846, επισκέφτηκε την Ολλανδία και εντυπωσιάστηκε από το έργο των ζωγράφων της ολλανδικής Χρυσής Εποχής του 17ου αιώνα, επηρεάστηκε ιδιαίτερα από τους πίνακες του Έλμπερτ Κόυπ και του Πάουλους Πόττερ και σύντομα εξέλιξε μια νέα μέθοδο ζωγραφικής. Στα έργα που δημιούργησε μετά από αυτό το διάστημα αποκαλύπτεται η πραγματική δεξιοτεχνία του. Όταν συνειδητοποίησε τη δύναμή του ως ζωγράφος ζώων, αναπτύχθηκε με ταχύτητα και επιτυχία, μέχρι που τα έργα του αναγνωρίστηκαν ως αριστουργήματα στη Βρετανία και την Αμερική, καθώς και σε όλες τις χώρες της Ευρώπης.

Το 1849 παρασημοφορήθηκε με τον σταυρό της Λεγεώνας της Τιμής και έλαβε πέντε φορές μετάλλια στο Σαλόν του Παρισιού, ενώ ο Ναπολέων Γ' ήταν ένας από τους προστάτες του. 

Στα τέλη της καριέρας του στράφηκε στα θαλασσινά τοπία, η φρεσκάδα και η ελευθερία των έργων του επηρέασαν τον Εζέν Μπουντέν και τον Κλωντ Μονέ σε αυτό το είδος. Ο Τρουαγιόν ήταν ένας παραγωγικός και διεθνώς επιτυχημένος ζωγράφος και το έργο του βρίσκεται σε πολλές δημόσιες συλλογές στη Γαλλία και αλλού.

Ο Κονστάν Τρουαγιόν πέθανε, άγαμος, στο Παρίσι στις 21 Φεβρουαρίου 1865, μετά από μια περίοδο διανοητικής ταραχής. Κηδεύτηκε στο κοιμητήριο της Μονμάρτρης του Παρισιού.

Επιλογή έργων
-------------

* Μονοπάτι στο δάσος, 1840, Μητροπολιτικό Μουσείο Τέχνης (Νέα Υόρκη)*Μονοπάτι στο δάσος*, 1840, Μητροπολιτικό Μουσείο Τέχνης (Νέα Υόρκη)
* Οι ψαράδες, π. 1850, Μουσείο Καλούστ Γκιουλμπενκιάν, Λισαβόνα*Οι ψαράδες*, π. 1850, Μουσείο Καλούστ Γκιουλμπενκιάν, Λισαβόνα
* Πριν την καταιγίδα, π.1860, Μουσείο Καλών Τεχνών της Βουδαπέστης.*Πριν την καταιγίδα*, π.1860, Μουσείο Καλών Τεχνών της Βουδαπέστης.
* Το μικρό κοπάδι, Παρίσι, π. 1860, Μουσείο του Λούβρου*Το μικρό κοπάδι*, Παρίσι, π. 1860, Μουσείο του Λούβρου
* Αγελάδα που ξύνεται, 1858, Παρίσι, Μουσείο Ορσέ.*Αγελάδα που ξύνεται*, 1858, Παρίσι, Μουσείο Ορσέ.
* Ξέφωτο στο δάσος, 1842.*Ξέφωτο στο δάσος*, 1842.
* Τοπίο με αγελάδες και πρόβατο, 1852–58.*Τοπίο με αγελάδες και πρόβατο*, 1852–58.
* Ο βάλτος, 1840.*Ο βάλτος*, 1840.
* Αλιευτικό στη θάλασσα (θαλασσινό τοπίο κοντά στην Ονφλέρ)*Αλιευτικό στη θάλασσα* (θαλασσινό τοπίο κοντά στην Ονφλέρ)

Παραπομπές
----------

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb149531140. Ανακτήθηκε στις 10  Οκτωβρίου 2015.
2. ↑  «Constant Troyon». (Ολλανδικά) *RKDartists*. 78315.
3. ↑  «Benezit Dictionary of Artists» (Αγγλικά) Oxford University Press. 2006. B00185632. Ανακτήθηκε στις 9  Οκτωβρίου 2017. ISBN-13 978-0-19-977378-7.
4. 1 2  *The Fine Art Archive*. cs.isabart.org/person/59859. Ανακτήθηκε στις 1  Απριλίου 2021.
5. ↑  *artist list of the National Museum of Sweden*. 12  Φεβρουαρίου 2016.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb149531140. Ανακτήθηκε στις 10  Οκτωβρίου 2015.
7. ↑ . «wikiart.org/en/constant-troyon».
8. ↑ . «1911 Encyclopædia Britannica/Troyon, Constant».
9. ↑ . «nga.gov/collection/artist-info/Constant Troyon/French, 1810 - 1865».
10. ↑ . «nationalgalleries.org/art-and-artists/artists/constant-troyon».
11. ↑ . «tuttartpitturasculturapoesiamusica.com//Constant-Troyon».
12. ↑ . «artuk.org/discover/artists/troyon-constant».
13. ↑ . «universalis.fr/encyclopedie/constant-troyon/».

Εξωτερικοί σύνδεσμοι
--------------------

* Πολυμέσα σχετικά με το θέμα  Constant Troyon στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 7656050
* **Europeana**: agent/base/150472
* LCCN: nr90023316
* ISNI: 0000 0000 6656 4504
* GND: 12357353X
* SUDOC: 081016794
* BNF: cb149531140 (data)
* ULAN: 500003566
* NKC: jo2003184022
* The Léonore id LH//2635/39 is not valid.
* KulturNav: id
* RKD: 78315

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |